Downloaded from YTS.MX
A NETFLIX DOKUMENTUMFILMJE
Official YIFY movies site: YTS.MX
Istenem!
Istenem! Várj!
Itt vannak.
Még sürgetőbbé vált a veszélyben lévők kimenekítése Afganisztánból,
miután a tálibok állítólag házról házra járva vadásszák le
a feketelistájukon szereplőket.
KABUL ELESTE 2021. AUGUSZTUS 15.
Édes istenem!
AMERIKAI LÉGIERŐ
Nem hagylak itt, Bashir.
Nem megyek el. Nélküled nem megyek sehova.
Együtt megyünk, vagy sehogy.
2020. JANUÁR
19 HÓNAPPAL KABUL ELESTE ELŐTT
Kétbillió dollárt emésztett fel, és sok ezer emberéletet követelt,
de Amerika leghosszabb háborúja végre lezárulni látszik.
Az USA 20 éve vetett véget…
AFGANISZTÁN LEGFIATALABB TARTOMÁNYVEZETŐJE
a tálibok szörnyű uralmának Afganisztánban.
Jelenleg az USA és a tálibok Katarban tárgyalnak.
Maidan Wardak tartományvezetője, Zarifa Ghafari szól hozzátok.
Már 50 éve dúl háború Afganisztánban. Nem akarunk több háborút.
Álljatok a nővéreitek mellé!
Engedjétek őket tanulni,
hogy a férfiak és a nők
együtt dolgozhassanak az ország újjáépítésén!
Ez a ti dolgotok, fiatalok!
Tanuljatok és dolgozzatok! Versengjetek a társaitokkal!
Fegyver helyett fogjatok tollat,
mert az oktatás a fejlődés kulcsa!
- Biztonságot akarunk! - Igen!
- Oktatást akarunk! - Igen!
Békét akarunk!
Biztonságot akarunk!
- Biztonságot akarunk! - Igen!
- Békét akarunk! - Békét!
Dolgozzunk együtt mindnyájan!
Férfiak és nők, mind legyünk bátrak, és álljunk ki együtt!
Ha keményen dolgozunk és megteszünk mindent,
együtt felépíthetjük az országot.
Éljen Afganisztán!
MAIDAN WARDAK AZ AFGÁN FŐVÁROSTÓL, KABULTÓL 40 KM-RE
A KÖRNYEZŐ TERÜLETEK TÁLIB URALOM ALATT ÁLLNAK
Megpályáztam Maidan Wardak tartományvezetői posztját.
De amint beadtam a pályázatomat,
problémákkal szembesültem.
Kilenc hónapon át próbálták megakadályozni a kinevezésemet.
De nem adtam fel.
A férfiaknak 40-50 éve volt rá, hogy eredményeket érjenek el.
És mit tettek? Semmit.
Máshol nem nő a tartományvezető. Maidanban miért?
Egy nő! Hát nincs elég férfi? Az itteni férfiak olyanok, mint a szálfa.
Otthon kéne maradnia főzni, és elvégezni a házimunkát.
A gyerekekre vigyázni.
Nem parancsolgatni itt.
Kérem, írja alá, hogy bevihessem a kormányzónak!
Tegye oda a széket! Üdvözlöm! Hogy van?
Jó reggelt mindenkinek!
Örülök, hogy ilyen sokan eljöttek.
Ez az egyetlen tartományi iroda, ami így működik.
Küzdeni akarok
a nők oktatáshoz való jogáért.
Ezért fogok dolgozni.
És nem megyek el innen,
amíg az agyára nem mentem mindenkinek.
Aláírtam.
Az USA és a tálibok közti legutóbbi béketárgyalások
a lezáráshoz közelednek.
A felek célja az afganisztáni háború befejezése
egy tartós békeszerződéssel.
A tálibok meg akarnak állapodni.
Meglátjuk, mennyire gondolják komolyan.
A pokolba ezzel a helyzettel! A pokolba vele.
Allah nevében. A Mindenható óvjon meg minket!
ZARIFA SOFŐRJE ÉS TESTŐRE
Zarifa Ghafari tartományvezető sofőrje és állandó testőre vagyok.
Nagyon boldog vagyok,
hogy egy olyan nőt szolgálhatok,
aki az országának és a népének szenteli minden erejét.
Ha elhagyjuk a sivatagi részt, már nagyobb biztonságban leszünk.
Lassabban hajts!
Lassíts!
Autók jönnek szembe.
Szándékosan gyorsan hajtok,
az egyik kezem a kormányon, a másik a pisztolyomon,
mert az útvonal, amin Zarifával mindennap végighajtunk
Kabul és Maidan Shar között, tálib ellenőrzés alatt áll.
Számomra és a népünk számára ő egy igazi hősnő.
Életem minden egyes percét betölti az ő emléke.
ZARIFA OTTHONA KABUL
Ezt a levelet a tálibok küldték. Az áll benne:
„Zarifa Ghafari kisasszony, as-salaam-alaikum.
A figyelmeztetéseink ellenére ön folytatja istentelen tevékenységét,
a demokrácia nevében a bűn magvát veti el a társadalmunkban.
Ez az utolsó figyelmeztetés.
Megparancsoljuk, hogy egy héten belül hagyja el Maidan Wardakot!
Amennyiben nem teszi, meghal.”
De még mindig itt vagyok.
Ezt a levelet 2017 novemberében kaptam.
Most 2020 van, és még mindig dolgozok,
élek, és ha Allah is úgy akarja, ez így is marad.
Állj fel, kicsikém!
Rajta, gyorsan!
MASSOUM LÁNYA
Rajta, menni fog!
Amikor megismertem Zarifát, mindenképp segíteni akartam neki.
Úgy szerettem, mintha a nővérem lenne.
Zarifa azért harcol, hogy az országunkban szólásszabadság legyen.
A nők jogaiért, az emberi jogokért.
Az iszlám keretei között.
- Mióta ül itt? - Tegnap este óta.
Mit csináljak, kedves?
Ne sírjon!
Fogja ezt, tessék!
Allah áldjon meg!
Az ellenségei azt mondják,
hogy amit tesz, az blaszfémia, istenkáromlás, az iszlám ellen való.
TÁLIB VEZETŐ
TÁLIB FENNHATÓSÁG ALATTI TERÜLET
Már öt éve élünk itt.
Ezalatt az afgán kormány be sem tette ide a lábát.
A közelünkbe se jöttek soha.
Itt mindenről mi döntünk.
A vitákat, gyilkosságokat mi toroljuk meg.
A kormány számunkra nem létezik.
- As-salaam-alaikum. - Wa-alaikum-salaam.
Minden rendben?
A kormány cserben hagyta az afgán népet.
Kérdezze meg az itt élőket, hogy mit tett értük a kormány!
Ez a mi hazánk, és mi szolgálni fogjuk.
Bátor mudzsáhidok!
Amíg iszlám uralom alá nem hajtjuk az egész világot,
nem adjuk meg magunkat senkinek.
Azért küldtek ide, hogy öljek.
Arra utasítottak, hogy öljek.
Hogy végezzek az emberekkel, hogy lefejezzem őket,
amíg elfogadják, hogy Allah az egyetlen igaz isten.
Az amerikaiak 2001-es megszállása óta harcolok itt a hegyekben.
Nézzen rám, 36 éves vagyok,
de mindenki 40-50 évesnek gondol.
Azért küzdünk, hogy az országban a saría törvénye uralkodjon.
Ha levágjuk egy tolvaj kezét, mások nem fognak lopni.
Ha halálra kövezünk egy homoszexuálist, más nem esik ebbe a bűnbe.
Ha megkövezünk egy paráznát, más nem fog paráználkodni.
Ez az igaz út, csak ez vezet előre.
Emlékszem, gyerek voltam még a tálibok első uralma idején.
Egy nap elvittek egy tálib nőt a Chaman-e-Hozori stadionba.
1999 AZ ELŐZŐ TÁLIB REZSIM URALMA IDEJÉN
Kék burkába öltöztették.
Egy férfi fölé állt,
és fejbe lőtte egy Kalasnyikovval.
Gyerekként én is szemtanúja voltam a kivégzésének.
És most újra ezek a borzalmak várnak ránk.
A tálibok szenvedést hoznak.
A tálibok félelmet hoznak.
Nézze, hogy bánunk el az ellenségeinkkel Afganisztánban!
Telerakunk egy autót robbanószerekkel, majd otthagyjuk a sivatagban.
Ők odajönnek megnézni, kié az autó.
És akkor a kocsi felrobban.
Ma veszélyesebb itt, mint az elmúlt 40 évben…
SZAKADÁR TÁLIB VEZETŐ
…mert az olyan nők, mint Zarifa Ghafari szabadon járnak-kelnek a tartományban.
A férjének kísérnie kéne.
Nem kéne bűnnek lennie az országban.
Allah parancsa, hogy végezzünk a bűnösökkel.
Közeledünk az ellenőrző ponthoz.
A túloldal már a kormány felségterülete.
A városban ezt nem viselhetem.
Ha rajtam lenne, letartóztatnának minket.
Azt mondanák, hogy a tálibok behatoltak a városba.
Így már nem néznek tálibnak.
Üdv, hogy vagy?
Honnan jössz?
2020. FEBRUÁR 18 HÓNAPPAL KABUL ELESTE ELŐTT
Mielőbb el kell költöznünk ebből a lakásból.
- Vészhelyzet van. Elfajultak a dolgok. - Hogy érted ezt?
Követnek minket.
Engem is követnek miattad.
Mindannyiunkat figyelnek.
Rendkívül óvatosnak kell lennem.
Miért nem mondtad ezt korábban?
Mert nem akartam,
hogy félj.
Rossz a helyzet. Tovább kell állnunk, mielőtt végeznek velünk.
ZARIFA VŐLEGÉNYE
Alulról fogd meg, Bashir!
Az egyikőtök fogja fent!
- Most tegyük be vagy később? - Ne most.
Ezt tegyük felülre!
Odanézzenek, mi van nála!
Uram, fogja meg ezt és tegye fel oda! Tegye fel oda!
Óvatosan! Csak egy perc.
Néha nem könnyű itt élni.
Főleg, amikor kiderül, hogy valaki bántani akar,
hogy követnek és bajba akarnak sodorni.
Nagyon nehéz.
De ilyen az élet Afganisztánban.
Tetszik vagy sem, tudomásul kell vennünk.
Fontos, hogy a magamfajta nőknek legyen önbizalma.
Ha egy nő nem tud vezetni, az Afganisztánban olyan, főleg manapság,
mintha mozgásképtelen lenne.
Egyedül hoztad fel azt?
- Ne csináld! - Ugyan már!
Oké, add ide! Hozd be!
- Add ide nekem! - Dehogy, túl nehéz.
Kabult gyönyörűen újjáépítették. Nagyon szép.
Mutasd meg neki is!
Hadd lássa ő is Kabult. Nézd!
Nézd, milyen szép Kabul!
Ez a hazám Hazaszeretetem büszkeséggel tölt el
Ez a hazám Amiért feláldozom magam
Ez a hazám, és bárhol is legyek
Erőt és kitartást innen nyerek
TÁLIB FENNHATÓSÁG ALATT ÁLLÓ TERÜLET
- Erről jöttünk, igaz? - Igen, erről.
Nahát, micsoda autó!
Örvendek.
VALLÁSI ISKOLA, AHOL A TÁLIBOK VALLÁSOS SZÖVEGEKET TANÍTANAK
Mi a neved? Mohammad?
- Mohammad a neved? - Igen.
- Ő a nővére? - Igen.
Van még egy öccsük is,
aki fiatalabb náluk.
- Nem lát semmit? - Nem, semmit.
Allah jutalmazza meg a kemény munkádat!
Mondj el egy verset fejből!
Allahban keresek menedéket A Sátán elől
Allah nevében Aki kegyelmes és könyörületes
A tálibok nem akarják, hogy az afgánok,
különösen az afgán nők, oktatásban részesüljenek.
Mert az oktatás ellentétes azzal, amiben ők hisznek.
Mert a tanult emberek kérdéseket tesznek fel,
ők pedig félnek a kérdésektől.
Mikor különböző közösségek tagjaival találkozom,
mindig arra kérem őket, hogy taníttassák a gyerekeiket,
mert Afganisztán csak az oktatás révén kerülhet ki ebből a helyzetből.
Üdvözlöm! Hogy vannak? Jól?
Köszönjük, hogy eljöttek ide.
Köszönöm.
A lányaink tanulnak. Vannak…
Vannak képzések.
Én is lány vagyok, és tanultam. Az alap- és a mesterképzést is elvégeztem.
Ahhoz, hogy tanulhassak, oda és vissza is egy órát gyalogoltam Paktikában mindennap.
Sok öngyilkos merénylet és harc volt akkoriban.
Apám arra kért, hogy ne járjak be az iskolába.
Ezért aztán titokban mentem.
Miután elment dolgozni, én is bementem az egyetemre.
Ez volt az álmom,
hogy büszkévé tegyem a szüleimet,
hogy lássák az eredményeimet és a tiszteletet, amit kivívtam.
Taníttassátok a lányaitokat, küldjétek őket iskolába!
Egyetlen lány vagy asszony taníttatásával tíz generációnyi életet mentetek meg.
Ki mond példát?
Allah nevében, van nálad csipsz?
Az exclamatory jelentése itt „meglepetten”. Meglepsz valakit.
Az oktatás egy ország fejlődésének kulcsa.
Olyan ez, mint a küzdelem a tudatlanság és a tudás között.
A fény és a sötétség között.
Tudod, anya,
esküszöm, néha fel sem akarok kelni,
de aztán mégis felkelek és folytatom, mert muszáj.
ZARIFA ÉDESANYJA
Ebben az országban megölik azt, aki túl becsületesen dolgozik.
Sajnálatos,
de így van.
Allah óvjon téged! Vigyáznod kell magadra.
Apám katonatiszt, aki az otthonát is egyfajta katonai bázisnak tekinti.
Parancsokat osztogat nekünk, a saját kis zászlóaljának.
El kellett hitetnem apámmal,
hogy én is érek valamit.
Egész életemben küzdenem kellett apám felfogása, gondolkodásmódja ellen,
még az egyetemmel kapcsolatosan is.
Végül sikerült átformálnom a gondolkodását.
Azt hiszem, ez életem legnagyobb eredménye.
2020. MÁRCIUS 17 HÓNAPPAL KABUL ELESTE ELŐTT
Innen Dubajba repülök,
onnan Franciaországba,
onnan pedig Washingtonba.
Én és az egész ország büszkék vagyunk rád.
Az Egyesült Államok aláírta a békemegállapodást a tálibokkal.
Trump elnök kijelentette,
hogy az amerikai erőket teljesen kivonják Afganisztánból,
ha a tálibok felhagynak az USA csapatai elleni támadásokkal.
Tudod, Bashir, az egyetlen jó dolog ebben a békeszerződésben,
hogy ha bármelyik fél megszegi,
az egész érvénytelenné válik.
Kampányolj Amerikában! Bízz Allahban!
Erős a hangod.
Meg fogják hallani az üzenetedet.
Ne sírj, különben nem megyek el!
Nem, nem. Menj!
Büszkék vagyunk, hogy külföldi kollégáinkkal közösen
kiválaszthattunk néhány rendkívüli nőt,
akik kivételes bátorsággal küzdenek
az emberi jogokért, a nők egyenlőségéért és a társadalmi fejlődésért,
gyakran komoly kockázatot vállalva.
Zarifa Ghafari, az első női tartományvezető
és tíz másik, különböző országokból érkezett nő kapta
a Women of Courage díjat,
amit az Egyesült Államok külügyminisztériuma ítél oda.
A nevem Zarifa Ghafari.
Valójában nem vagyok hős,
csak Maidan Shar tartományvezetője.
A velem egykorú nők még jól emlékeznek a tálib rezsim korábbi uralmára,
és ezért aggódunk a jövő miatt.
Hadd kérjem további támogatásukat,
hogy a béke megteremtése Afganisztánban
ne jelentse mindazon eredmények megsemmisülését,
amiket a tálib rezsim sötét napjai óta sikerült elérnünk.
Az, hogy ezt a bátorságot elismerő nemzetközi díjat Zarifa Ghafari kapta,
Maidan Wardak tartományvezetője,
politikai rendszerünk alapvető átalakulását mutatja.
Bashir, édesem, képzeld,
az elnök megemlített engem a parlamenti beiktatási beszédében!
Bátor nőnek nevezett engem,
és azt mondta, hogy az egész ország büszke rám.
Szeretlek.
Én is elképesztően büszke vagyok.
Te vagy a nemzet büszkesége.
Hacsak meg nem hal minden afgán, mindig emlékezni fognak rád.
Előbb én fogok meghalni, aztán te, és örökké együtt leszünk a paradicsomban.
Így lesz, jó?
A vőlegényem, Bashir…
Az édes Bashir…
Bashir az, aki mosolyra derít.
Amikor rájöttem, hogy mi az életcélom,
ő mellém állt,
és bármit tettem, bátorított engem.
Szurkolt nekem, és örült a sikereimnek.
Ez gyönyörű.
Ezek olyan gyerekesek. Nem tetszenek, egyik sem.
Ez az összes. Ez itt?
Ki gondolta volna, hogy ilyen hamar megtörténik?
Jöjjön közelebb!
Az esküvői ruhámat jöttem kiválasztani.
Ez számomra is elképesztő.
Talán én vagyok a legszerencsésebb afgán nő,
amiért ilyen társam van.
Nézd a kicsikémet!
Miért?
Hogy érted ezt, apa?
Hogy érted? Jó, akkor veszek magamnak egy házat, apa.
Oké. Köszönöm.
Elég sok bajom van újabban.
Komolyan.
Nem vagyok már gyerek.
Apám ragaszkodik a régi szokáshoz, hogy a vőlegény nem jöhet a házunkba,
amíg nem volt meg az esküvő.
A hagyomány szerint a vőlegény a menyasszonyt a házához kíséri,
ott van egy kis ünnepség, majd elmegy.
Nem?
Apám viszont kitalálta, hogy nem akarja ezt.
Akkor mit akarsz, apa? Mondd el!
Nem magyarázkodom. Csak tedd, amit mondtam!
Nem, apa. Ez az én életem, az ég szerelmére!
Mi értelme az egésznek? Mit akarsz?
Amíg nem vagytok házasok, nem jöhet a házamba. Ennyi.
Hogy érted ezt? Kidobsz a házunkból?
Kidobsz engem a házunkból?
Tehát az a te házad?
Az élet sokkal nehezebb, mint azt bárki gondolná,
főleg egy ambiciózus lánynak, aki mindent el akar érni.
Aki mindent egyedül akar elérni.
Amint eljön otthonról, lehetetlen helyzetbe kerül,
és ez kitart mindaddig, amíg nem sikerül magas pozíciót elérnie.
Nehéz élet ez.
Nehéz egy olyan társadalomban élni, ahol a saját apámmal kell hadakoznom.
Ahol meg kell értetnem a saját apámmal,
hogy én is emberi lény vagyok.
Zarifa Ghafari, Maidan Wardak tartományvezetője,
ma túlélt egy elleni irányuló támadást.
Elmondása szerint hazafelé tartott Maidan Wardakból,
amikor Kabul Khushal Khan negyedében tüzet nyitottak rá.
Velem volt a vőlegényem, ő vezetett.
Tüzet nyitottak ránk,
majd elhajtottak,
mielőtt még viszonozhattuk volna a tüzet.
Az elmúlt hetekben több támadás is történt.
A tálibok kormányzati képviselők ellen hajtottak végre merényleteket,
hogy bizonyítsák, a kormány többé nem ura az országnak.
Ki az?
Szia, gyere be! Hogy vagy?
Valami fontosat kell mondanom neked.
A Hakkáni-hálózat az életünkre tör.
Eleinte nem vettem komolyan a dolgot, de a telefonhívás óta tudom,
hogy komoly a fenyegetés.
Azt mondták, más minisztériumoknak is szólnak.
De magunknak kell gondoskodnunk a védelemről.
Allah óvjon minket! Nagyon óvatosnak kell lennünk.
2020. NOVEMBER KILENC HÓNAPPAL KABUL ELESTE ELŐTT
Abdul Wasi Ghafarit, Maidan Wardak tartomány vezetőjének,
Zarifa Ghafarinak édesapját,
a Védelmi Minisztérium egyik különleges alakulatának vezetőjét
tegnap egy fegyveres merénylő agyonlőtte kabuli háza előtt.
Engedjétek át a halottaskocsit!
Bácsikám! Láthatnám még egyszer?
- Már látta. - Szeretném még egyszer megnézni.
Jó, arról az oldalról szállj be!
Várj! Erről!
Nyugodj békében! Itt vagyunk veled.
Mindenről gondoskodunk.
Mártír vagy, egy hős.
Gondoskodunk mindenről, apa.
Gyere, szállj ki!
Gyere, drágám! Már várnak minket.
Gyere, mindenki minket vár.
Te is tudod, kedvesem.
A tálibok magukra vállalták a merényletet.
Hibásnak érzem magam az apámmal és a családommal történtekért.
Ha én nem lennék,
az apám még ma is élne.
Néha sajnálom, hogy olyan sok rosszat gondoltam róla.
Nagyon hiányzik.
Tegnap este az ágyban fekve…
arra gondoltam,
hogy milyen nehéz elhinni,
hogy a férjem meghalt.
Hogy milyen gyorsan távozott közülünk.
Egészséges, erős férfi volt,
aki aznap is reménnyel telve indult el otthonról.
Azok az emberek pedig brutálisan meggyilkolták.
Olyan gyorsan, egy perc alatt odalett, hogy az ember arra gondol: „Hová tűnt?”
Mint egy rémálomban.
ZARIFA ÖCCSE
Noman írt valamit.
Menjenek még egy kört?
Két levelet írt az iskolában, egyet nekem, egyet az apjának.
Azt írta: „Drága apa!
Köszönöm, hogy kilencéves koromig velem voltál.
Túl korán mentél el.”
Nekem azt írta:
„Hálás vagyok, hogy te még élsz.”
Amikor ezeket olvastam, arra gondoltam…
hogy egy ilyen korú gyereknek
még gondtalanul kéne játszania a játszótéren.
Ehelyett ő azért aggódik, hogy az anyja életben maradjon.
Ugrás!
Gyere, szállj be!
Csináld ezt, anya! De ne gondolkodj és ne sírj közben!
Ez a fájdalom
már régóta kínozza az afgán nőket.
Minden percben rettegünk, hogy mi lesz a következő csapás.
Háború, háború, véget nem érő háború.
Sok ország jött már ide, segítséget ígérve.
De hol van a beígért segítség?
Csak gyász van.
Csak szenvedés.
Akkor miért jöttek ide?
És most, hogy elmennek, mit tudnak felmutatni?
Nagy tapsot a haza bajnokainak!
Büszke vagyok, hogy egy katonatiszt lánya lehetek,
aki 37 éven át szolgált.
Egy olyan férfi lánya vagyok, aki közétek tartozott.
Akit a gyáva, szánalmas,
szégyentelen ellenség
mártírrá tett.
Kegyetlen, gyáva emberek.
Ha harc közben esett volna el, most nem lennék szomorú.
De ők a kisöcsém szeme láttára ölték meg az apámat.
Alattomosan.
A házunk előtt lőtték le,
méghozzá hátulról.
Amikor az apám mártír lett,
mindenki azt mondta: „Zarifa most biztos lemond a hivataláról.”
De anyám azt kérte tőlem,
hogy küzdjek tovább,
hogy folytassam, amíg csak bírom.
Vegyél mély lélegzetet,
- koncentrálj a célra… - Értem.
…majd húzd meg a ravaszt.
2021. ÁPRILIS NÉGY HÓNAPPAL KABUL ELESTE ELŐTT
A negyedik olyan elnök vagyok,
akinek regnálása alatt amerikai katonák vannak Afganisztánban.
Nem fogom ezt a felelősséget átadni egy ötödiknek elnöknek.
Az Egyesült Államok csapatait kivonjuk Afganisztánból
még a szeptember 11-i támadás 20. évfordulója előtt.
Ideje hazahozni az amerikai erőket.
Tessék.
A két oldal kölcsönösen lövi egymást.
Reggel óta egyfolytában. Már egy hete ez megy.
Elég rossz a helyzet.
A sereg próbálja visszafoglalni a másik körzetet.
Jaghatót?
A tálibok az amerikai seregek küszöbön álló kivonására válaszul
lángba borították az egész országot.
Sok dolog megváltozott az elmúlt évben.
Nőtt a bizonytalanság, a bűnözés, több a rablás.
Sok változás van.
A háború áldozatai a szegények és elesettek.
Ha a kormányt támogatod, megölnek a tálibok.
Ha a tálibokat, megölnek a kormány katonái.
Függetlenül attól, hogy ki mellett áll, az ember élete keservesen nehéz itt.
Az afgán erők egy részét bekerítették a raghisztáni térségben.
A csapdába esett katonák elmondták,
hogy sem felszerelésük, sem élelmiszerük nincsen.
A tálibok célja elvágni a nagyvárosokba vezető útvonalakat.
A tartományok egymás után esnek el.
A tálibok azt állítják, hogy az ország 80%-át ők irányítják.
A politikusok pénzért könyörögtek szerte a világon,
majd amit kaptak, azt zsebre tették.
Az emberek, akik joggal dühösek ezért a politikusokra,
a tálibok támogatói lesznek.
TÁLIB FENNHATÓSÁG ALATT ÁLLÓ TERÜLET
A nemzetközi közösség azt mondja,
hogy ők pénzzel segítették Afganisztánt.
Hová lett ez a segítség?
Hazudtak az afgánoknak, amikor azt mondták, hogy segítenek.
Mi semmit nem láttunk a támogatásból. Nézzetek csak körbe!
Nincsenek hidak, se utak, se kórházak, nincsenek orvosok, iskolák.
Mi magunk építjük fel az országot.
Hívd ide azt a 20 embert!
Ti vagytok az új egység első tagjai.
Hol a zubbonya?
Add oda a zubbonyát!
- Hoztak törölközőt? - Nem hoztak.
Rendben, tegyétek fel a fejkendőt!
Túl nagy a fejed, nem illik rá.
Fordítva kötötted fel.
Rosszul varrták.
Így csinálták.
Mind szemtanúi voltatok Afganisztán megszállásának.
A megszállók kifosztották Afganisztánt.
Kifosztották az egész országot.
Lerombolták az emberek házait.
Én egy kis, vidéki faluból származom,
ahogy a tálibok többsége is.
Sok rokonom beállt közéjük. Tálib lett a bátyám, az unokafivérem.
A tálibok olyanok, mint én.
De ők olyan utat választottak,
amit én nem helyeslek.
A tálibok is afgánok,
akiket félrevezettek.
Focizzunk egyet!
Gyertek, fiúk!
A kormány uralta területen sok a rablás, az emberrablás.
A mi területünk viszont biztonságos.
Itt szabadon járhat-kelhet bárki, éjjel-nappal egyformán.
Sárga lapot érdemelsz.
Afganisztánban muszáj fegyvert fogni.
Szavakkal itt nem megyünk semmire.
Mi folyik ott?
Autóbaleset lehet.
Autóbaleset vagy verekedés?
Ne, menj tovább!
Félreállok, és megnézem, mi folyik ott.
Tüntetés.
Alaikum-salaam. Hogy van, parancsnok?
Köszönöm.
Tüntetés van a Kabul és Maidan közötti főúton.
Múlt éjjel egy katonai akcióban meghalt három civil.
Csak egy egyszerű munkás volt, semmi több.
Traktort vezetett.
Miért ölték meg?
Agyonlőtték tegnap éjjel. Ez nem tisztességes!
Vonuljanak le az útról!
Megöltek egy ártatlan embert.
Nem kellenek ide az amerikai bohócok, azok a stricik!
Éljenek a mudzsáhidok!
Lezárták az utat egy akció miatt.
Harcok vannak Kunj hegyei között.
Maradj a kocsiban!
Meglátjuk, mi lesz. Bízzunk Allahban!
ZARIFA TESTVÉREI KABUL
A tiéd a rizs.
- Ez rizs? - Nem, az bab.
Vannak tálibok Mazar-i-Sarifban?
Néhány tartományban, amik tálib uralom alatt vannak,
állítólag arra kényszerítik a fiatal lányokat és nőket…
ZARIFA HÚGA, 20 ÉVES
hogy hozzámenjenek a tálibokhoz.
A legrosszabb esetben hozzámegyek egy tálibhoz…
ZARIFA HÚGA, 17 ÉVES
így én is tálibbá válok, és megölöm.
Már kitaláltam, mit fogok csinálni.
- A hatodikon lakunk, igaz? - Igen.
Az egyik liftaknában van háló, de a másikban nincs. Kinyitjuk az ajtót.
Én ugrok le elsőnek, aztán a húgunk.
Így rám fog esni,
mert ő nem akar meghalni, de persze meg fogunk.
A másik húgunk ránk esik, így nem érez fájdalmat.
Én halok meg elsőnek, aztán a többiek.
Máskülönben el kéne dugnunk a telefonunkat,
burkát kéne viselnünk és nem mehetnénk ki.
Nem jobb a házasság egy tálibbal, mint kiugrani a házból?
Nem, jobb beugrani a liftaknába.
A tálibok megkorbácsoltak egy nőt,
mert férfi kísérő nélkül volt az utcán.
Nem tudom, hol ír bármi ilyesmit elő
az emberség, az észszerűség vagy az iszlám.
Mi lesz itt a csapatok kivonása után?
Robbanás rázott ma meg egy kabuli iskolát.
Ez az ár, amit a lányok fizetnek azért, mert iskolába járnak Afganisztánban.
Az iszlám szélsőségesek ellenzik a lányok oktatását.
Miközben a nemzetközi erők kivonulnak,
az iszlám szélsőségesek megölik a tanulni vágyókat.
Jó reggelt!
Elnézést, doktor úr.
Nézd, ki van itt!
Maidan Wardak tartományvezetője eljött meglátogatni téged.
Látni szeretné, hogy vagy.
Légy erős!
Drága kincsem!
Alaikum-salam, nővérem.
- Jól vagy? - Igen.
- Hol voltál a támadás idején? - Épp kijöttünk az iskolából.
Léptünk kettőt, aztán jött a robbanás.
Nagyon megijedtem és féltem.
Azt sem tudtam, élek-e vagy meghaltam.
Reménykedtem, hogy anyám nem rémül halálra, és hazamehetek.
- Hányadikos vagy? - Végzős.
Végzős?
Ha befejezted az iskolát, szeretném, ha egyetemre mennél, jó?
Mi, afgánok, nem érjük be egy-két áldozattal.
Gyerekek tucatjait ölték meg.
Az oroszlán, ha vadászik, csak egy áldozatot ejt.
Nem gyilkol le egy egész családot.
Nem akarom, hogy a családom bűnhődjön a döntéseimért.
Ezek az én könyveim.
Saliheen, egyelőre tedd oda!
2021. JÚNIUS KÉT HÓNAPPAL KABUL ELESTE ELŐTT
Testvéreim, hogy vagytok?
Kabulba küldtek, egy másik beosztásba. El akartam köszönni, mielőtt elmegyek.
Ha bármelyikőtöket megbántottam, bocsánatot kérek.
Mindannyiótoknak a legjobbakat kívánom.
Nagyon szépen köszönöm.
Nagyon köszönöm. Minden jót!
Köszönöm, drága Haji.
Menjetek, mindjárt jövök.
Új állást kapott a Védelmi Minisztériumban,
de engem nem vitt magával.
Miért lettem állástalan?
Talán hibáztam?
Talán nem segítettem…
amikor szüksége volt rá?
Talán nem voltam kész feláldozni magam érte?
Épp ellenkezőleg.
Megvédtem őt a golyóktól, amikor rajtunk ütöttek.
Most mégis itt hagyott.
Feláldoztam magamat érte.
Miatta a tálibok ellenségnek tekintenek.
Ez volt a lehető legnagyobb áldozat.
Új állást kaptam a Védelmi Minisztériumban.
Menj le, mindjárt jövök!
Szerettem volna, ha Massoum marad a sofőröm,
de a minisztériumban szigorú szabály,
hogy a sofőröm csak a hadsereg hivatásos katonája lehet.
Sajnos Massoum most azt hiszi, hogy cserben hagytam.
Ha az ember úgy érzi, hogy az egész világ cserben hagyta,
akkor mindenkit árulónak lát, aki megtagadta őt.
KABUL - A TÁLIB HARCOK ELŐL KITELEPÍTETT CSALÁDOK TÁBORA
A mártírhalált haltakkal és rokkantakkal foglalkozom.
Ez az én autóm, itt az igazolványom.
Katonák családjait keresem.
Listát írok róluk, hogy a minisztérium segíthesse őket.
- Apja neve? - Mohammadullah.
- Hogyan? - Mohammadullah.
Hol állomásozott a fia? Vannak iratai?
Katonák családtagjait keresem.
Próbálunk segíteni.
Csak fedélre lenne szükségünk.
Szolgált bármelyik családtagja a hadseregben?
Nem, nővérem.
Uram, szolgált a fia a nemzeti hadseregben?
Nem.
A seregben szolgált katonák családtagjait keressük.
Az apja neve Mohammad Noor?
A férjem katona, a fivéreim mártírhalált haltak.
Elnézést, nővérem, milyen listát írsz?
Bashir, fogd ezt meg!
Két családtagomat is megölték.
A rendőrök családtagjait holnap írják össze.
Én nem írhatom fel a rendőrök családtagjait.
Hallja?
Nem tehetek semmit. Semmit!
Mit tegyek, kedves? Kérlek, segíts!
Mondja meg, mit tehetnék?
Ez rajtad áll.
Olyan nyomorult vagyok. Az egyik fiam mentálisan beteg, a másik eltűnt,
a férjemet megölték.
Elmegyek. Allah áldjon meg téged!
Allah áldja meg az édesapádat!
A tálibok több körzet felett átvették ma az uralmat.
Ez az jelenti, hogy az ország nagy részét
már ők tartják ellenőrzésük alatt, a nagyobb városok kivételével.
Nincs állásom, munkanélküli vagyok.
Sok ezer hozzám hasonló fiatal férfi él ebben a pokolban.
A csalódottság a legnagyobb katasztrófa.
Az amerikai csapatok ma elhagyták fő afganisztáni bázisukat,
ami a tálibok és az Al-Káida elleni 20 éves harc központja volt.
Az USA terrorellenes háborúja Afganisztánban
ezzel a végéhez közeledik.
A NATO-erők nagy része már elment,
megelőzve a csapatkivonásra az elnök által megadott szeptember 11-i határidőt.
Mindeközben folytatódnak a harcok Kandahárban,
az ország második legnagyobb városában.
Ezzel az afgán főváros, Kabul,
egyre jobban elszigetelődik az ország többi részétől.
Az egyre romló közbiztonság miatt
Washington azonnali távozásra kéri az amerikaiakat.
A táliboknak már majdnem sikerült bevenniük Lashkar Gah városát,
és gyorsan közelednek az afgán főváros, Kabul felé.
Egy újabb stratégiai jelentőségű…
A tálibok két nap alatt két tartományi központot vettek be.
Előretörésük üteme mindenkit meglepett.
A főváros eleste elkerülhetetlennek látszik.
Istenem!
Istenem, várj!
Itt vannak.
Afganisztán elnöke, Asraf Gáni távozott.
Elhagyta az országot.
Elmenekült, miközben a tálibok, saját szavaikkal élve,
„békés hatalomátadásra” készülnek Kabulban.
Húsz évvel a nyugat tálibok elleni hadüzenete után…
KABUL ELESTE 2021. AUGUSZTUS 15.
…újra ők uralják Afganisztánt.
Tálib harcosok ma behatoltak az afgán fővárosba.
Nagyon aggódom.
EGY ENSZ-TISZTVISELŐ HANGJA
Beszélt a követséggel?
Ha be tudna ajánlani minket,
engem, a családomat, a férjemet
bárhová, de főleg az amerikai követségre,
nagyon boldog lennék. Köszönöm.
Nem tudom, miért kárhoztattunk erre.
Tudom, hogy ha maradok, az a halált jelenti.
Nem akarok elmenni.
De nincs választásom.
KABULI REPTÉR
Helikopterek köröznek Kabul felett,
amiken diplomaták és külföldiek igyekeznek elhagyni Afganisztánt.
A reptér körül sok ember várakozik.
Ennek nem így kellett volna végződnie.
Elmennek.
- Hová mennek? - Kiürítik Kabult.
A nagyot vedd elő!
Csak akkor megyünk, ha együtt mehetünk.
Máshogy nem.
Azt reméltem, hogy ez lesz az otthonunk.
Tele voltam reménnyel.
Semmi baj.
Allah kegyes.
Nem hagyhatunk itt.
Nem hagylak itt, Bashir.
Nem megyek el. Nélküled nem megyek sehova.
Vagy együtt megyünk, vagy sehogy.
Benn vagyok.
Itt van velem az egész család.
Mindent magam mögött hagyok, anya. Ez színtiszta gyávaság.
NÉMETORSZÁG
Van egy maroknyi homok nálam, amit a hazámból hoztam.
Velem van, érti?
Már itt vagyunk pár napja, messze a hazámtól,
és nem tudok elaludni anélkül, hogy megérinteném.
A kezemben kell tartanom.
Nagyon nehéz.
Mindent elvettek tőlem, érti?
Mindenem megvolt.
Mindenem megvolt, és semmim sem maradt,
csak egy kis maréknyi homok.
MAIDAN WARDAK AFGANISZTÁN
Néha boldogan nevetek, barátom
Néha szomorúan sírok, barátom
Néha madárként szállok
És néha én vagyok a só a sebeidben
Különös ez a hirtelen rendszerváltás.
Erre senki sem számított.
Vajon újra lerohanják majd Afganisztánt?
Vajon újabb háború lesz?
Újabb bombázások?
Vajon börtönbe vetnek a tálibok?
Vagy terroristának tartanak? Nem tudom.
A jövő teljesen bizonytalan.
Mégis boldog vagyok, mert együtt lehetek a lányommal.
Ő az életem.
Megteszek bármit, hogy megvédjem.
NÉMETORSZÁG
2021. SZEPTEMBER EGY HÓNAPPAL KABUL ELESTE UTÁN
Szabadság! Jogunk van a szabadsághoz!
Ma nők tüntettek Kabul utcáin,
mivel a tálibok megfosztották őket a jogaiktól.
A tálib kormány nem legitim, amíg nem biztosítja a nők jogait.
Ezt látva két érzés van bennem.
Egyrészt nagyon büszke vagyok ezekre a rendkívül erős nőkre.
Másrészt szomorú vagyok,
mert nem vagyok ott köztük.
A Világélelmezési Program arra figyelmeztet,
hogy Afganisztán katasztrofális éhínséggel néz szembe.
Az ország gazdasága összeomlott.
Nemzetközi pénzügyi szervezetek befagyasztották az ország vagyonát,
miután a tálibok elfoglalták Kabult.
A tálibokra kivetett szankciók miatt az élelmiszerárak országszerte emelkednek.
A külföldi csapatokkal együtt sok vállalkozás
és nem kormányzati szerv is elhagyta Afganisztánt,
aminek nyomán egyre nagyobb mértékű a hajléktalanság, a szegénység,
a munkanélküliség.
Értse meg, ehhez nincsenek erőforrásaim!
- Ha lesznek… - Hallgasson meg!
Óriási a szegénység. Kérem, hagyjanak!
Nem tehetek semmit. Nem segíthetek.
Sadia!
Én vagyok Sadia.
Nézze, min mennek keresztül ezek a szegény, nélkülöző emberek!
Mindannyian egyetlen kenyérre várnak.
Miért? Miért van ez így?
Ki az áruló ebben az országban?
Legyenek átkozottak!
A mocsokban élünk.
A munkanélküliek egy része drogfüggő lett.
A szegények talán nem emberi lények?
Nekik nincsenek érzéseik, szükségleteik?
Városunk tele szegényekkel
Nem érdemli meg, hogy lebombázzák
Együtt dolgoztam valakivel, aki az egész világ előtt
gonosznak nevezte a tálib kormányzatot.
Nem tudom, mit gondolnak rólam.
Nem tudom, mit hozom a jövő.
Élet vagy halál vár rám? Csak Allah tudja.
MAIDAN WARDAK TÁLIB ELLENŐRZŐ PONT
Hogy vagy? Minden rendben?
Nincs nálad fegyver, ugye? Menj!
Tudod, mi volt a jó benne?
A szabadság.
Miután elindultunk Maidanból,
egy rendőrségi ellenőrzésnél se kellett megállni.
Az előző rezsim alatt
Zarifa sofőrje voltam.
Zarifa volt itt a tartományvezető?
Igen. Szörnyű nőszemély volt.
- Ő mudzsáhid? - Akkor az voltam.
Na persze! Egy nő sofőrje nem mudzsáhid.
A tartománynak dolgoztam.
Egy nő volt itt a vezető. Mindenfélét csinált.
Nem kellett volna őt szolgálnod, barátom.
Nem.
Nem. De a politika mocskos dolog.
Egyszer meg is támadtuk a nőt,
de Allah megmentette.
Ilyen közel volt hozzám a lövedék.
Gyere ide!
Ő lőtt meg.
Azon a napon.
Majdnem megölt.
Szerencse, hogy túléltem.
2022. JANUÁR ÖT HÓNAPPAL KABUL ELESTE UTÁN
Vater.
A „V”-t „F”-nek ejtjük, ugye?
Vater.
Ma azt tanultuk, hogy „Guten Tag”.
Már négy hónap telt el. Elegem van.
Ha mindjárt leszakad is az ég, akkor is visszamegyek.
Muszáj.
Csak egy éjszakára.
Muszáj visszamennem, hogy szóljak a generációmhoz,
hogy szóljak a nőkhöz.
Nem bírom tovább.
És ha megölnek?
Ha meghalok,
legalább lesz értelme.
Támogatlak.
TELEFONHÍVÁS A TÁLIB VEZETÉSNEK
Ami a visszatérésemet illeti,
nem akarom ebbe belekeverni a politikát.
Általánosságban véve nincs akadálya.
2022. MÁRCIUS HÉT HÓNAPPAL KABUL ELESTE UTÁN
Most, hogy Kabul a tálibok uralma alá került,
Afganisztánnak többé nincs hírértéke.
A világ már Ukrajnára figyel.
A tálibok pedig ezt kihasználva
újra szörnyűségeket tesznek.
Bebörtönözték a tüntetőket.
Börtönbe vetették a tüntető lányokat és asszonyokat.
Bár megígérték, nem nyitották meg újra az iskolákat a lányoknak.
ALLAH AZ EGYETLEN ISTEN
Istenem!
ÉS MOHAMED AZ Ő PRÓFÉTÁJA
Sziasztok!
Istenem! Gyertek, gyertek ide mindnyájan hozzám!
NAFASGUL ZARIFA NAGYMAMÁJA
Mai vendégem Zarifa Ghafari, Maidan Wardak volt tartományvezetője.
- Köszönöm, hogy eljött. - Én köszönöm.
Ön visszatért Kabulba. Mi a látogatás célja?
A táliboknak el kell nyerniük a társadalom felét alkotó nők támogatását.
Ezért arra szólítom fel a tálib vezetőket
és a regnáló afgán kormány döntéshozóit,
hogy amennyiben még vannak bebörtönzött női tüntetők,
engedjék őket szabadon, hogy visszakapják emberi méltóságukat.
Mi, nők, nyitottak vagyunk a párbeszédre.
Kommunikációval megoldhatók a problémáink.
Itt egy kérdés, amit személyesen önnek címeztek.
Megbocsátott az apja gyilkosainak?
Ha ez begyógyítja a sebeket,
ha ez kell ahhoz, hogy mások ne váljanak hozzám hasonlóan árvává,
ha ez megmenti egy másik apa életét, akkor igen, megbocsátok.
„Zarifa Ghafari egy senki.
Egyértelmű, hogyan szerezte a tartományvezetői pozícióját.
Nincs benne semmi emberség, nincsenek erkölcsei.”
Egyesek szerint óriási hibát követtem el.
Azt mondják, hogy lepaktáltam az apám gyilkosaival.
Ez elszomorít.
Mindenkit, aki megpróbál segíteni az embereken,
azzal vádolják, hogy legitimálja a tálibok hatalmát.
De én még mindig hiszem,
hogy helyesen cselekszem.
Biztos vagyok benne, hogy amit teszek, az nem helytelen.
Manapság…
nap mint nap látom az embereket,
akik fegyvert fogtak rám,
akik az életemre törtek.
Még most sem tudom, hogy amikor együtt nevetünk,
szeretet vagy gyűlölet van bennük irántam.
Hogy élet vagy halál rejlik a nevetés mögött.
De a sorsom ott vár rám a nevetés mögött.
Az afgán nép nem választhatott. Ezt nem mi választottuk.
Ezt a kormányt a nemzetközi közösség kényszerítette ránk.
És ezzel az afgán népet arra ítélték,
hogy a pokolban éljen.
ZARIFA NŐI ÉLELMISZERBANKJA ÉS OKTATÁSI KÖZPONTJA
Hölgyeim, én vagyok ennek az iskolának a tulajdonosa.
Az iskolánk nem csak a tanulásról szól.
Igyekszek akkor is segítséget nyújtani,
ha a későbbiekben úgy döntenek, hogy önálló vállalkozásba fognak.
A lényeg, hogy ragadják meg ezt a lehetőséget, és tanuljanak!
Erősek vagyunk, kitartunk, küzdünk tovább, méghozzá saját magunkért.
AFGÁN NŐK SEGÉLYEZÉSE ÉS TÁMOGATÁSA
Tessék, egy kis rizs, cukor, és némi olaj.
Add oda ennek az asszonynak!
Ki látott már közülünk női öngyilkos merénylőt?
Kicsoda?
Ebben az országban a háborút mindig férfiak kezdték.
- Imádkozzunk az ország felvirágzásáért! - Ámen.
És azért, hogy egy női elnök újjáépítse az országot!
Zárjuk el a férfiakat a házaikba, tiltsuk meg nekik, hogy kijöjjenek,
nehogy veszélyeztessék az iszlámot.
Menj el, férfi!
A puszta látványod veszélybe sodorja a vallásomat.
Nyugalom, csak viccelek. Csak viccelek.
Felírjam ennek a nőnek a számát?
Igen.
Ne fáradj annyit!
Ez a hazám.
Ez az otthonom.
Itt kell lennem, hogy segítsek.
Sodródom az árral.
Nem tudom, hová visz,
de a hitem töretlen.
ZARIFA ÉS BASHIR MÉG MINDIG NÉMETORSZÁGBAN ÉLNEK MENEKÜLTKÉNT.
ZARIFA FOLYTATJA A KÜZDELMET AZ AFGÁN NŐK JOGAINAK VÉDELMÉÉRT.
MUSAFER PARANCSNOK MEGHALT MÉG KABUL TÁLIB ELFOGLALÁSA ELŐTT.
MASSOUM AFGANISZTÁNBAN ÉL, ÉS TOVÁBBRA IS MUNKÁT KERES.
A TÁLIBOK A NŐKET SZINTE MINDEN JOGUKTÓL MEGFOSZTOTTÁK.
A NŐK NEM JÁRHATNAK, DOLGOZHATNAK ÉS ÖLTÖZKÖDHETNEK SZABADON.
A LÁNYOK TOVÁBBRA SEM JÁRHATNAK KÖZÉPISKOLÁBA.
A feliratot fordította: Kisházi Viktória